Aleksei Kruglovi ja eesti tippmuusikute koostöö sai alguse 2010. aasta kevadel, kui koos anti Eestis viis kontserti, millest viimane salvestati Teater NO99 Jazziklubis. Live salvestuse põhjal valmis heliplaat „Karate“, mille 2011. aasta kevadel andis välja inglise plaadifirma Leo Records. Kvarteti teise albumi „Sea Colours“ andis 2012. aasta kevadel välja tuntud vene plaadifirma Solyd Records.
#000000
Mõlemad plaadid on saanud väga head kriitikat nii Euroopa, Eesti kui Vene pressis – „Karate“ sai muuhulgas neli tärni Euroopa olulisimas jazziajakirjas „Jazzwise“, „Sea Colours“ valiti Euroopa jazziajakirjanike ühenduse poolt novembris 2012. aasta Euroopa parimate jazziplaatide hulka.
#000001
Alates 2012. aasta sügisest on kvartett peamiselt tegelenud vene klassikalise muusika esitamisega. Põhiline rõhk on “Võimsa rühma” heliloojate Mussorgski, Rimski-Korsakovi ja Borodini loomingul, ent kavva on võetud ka Tšaikovski ja Sviridovi loomingut. Kvartett tõlgendab klassikat austusega ning võimalikult palju algvariandi nüansse ja värve säilitades, millele omalt poolt lisatakse improvisatsiooni energia ja kaasaegne helipilt.
#000003
Aleksei Kruglov on lõpetanud Gnessinite-nimelise muusikaakadeemia professor Aleksandr Osseitsuki õpilasena ja täiendanud end USA-s Brubecki Instituudis. 2000. aastal pälvis ta esikoha noorte jazzartistide konkurssidel Rostovis, Riias ja Moskvas ja aasta hiljem omistati talle jazzikriitikute preemia Aasta Tulevikulootus. Saksofonist töötab mitmete erinevate ansamblikoosseisudega, kuid koostööd eesti muusikutega peab ta oluliseks ja haaravaks.
#000004
Kvarteti rütmigrupi moodustavad parimatest parimad eesti muusikud – Mihkel Mälgand bassil ja Tanel Ruben löökriistadel. Mõlemad mehed on mänginud lugematul hulgal kontsertidel sadadesse ulatuvate koostööpartneritega.
#000007